stanford-oval/wikipedia huggingface dataset:
חוסה סנפיליפו
קריירת משחק > נבחרת ארגנטינה

סנפיליפו החל את דרכו בנבחרת הצעירה של ארגנטינה שזכתה במשחקים הפאן-אמריקאיים בשנת 1955. סנפיליפו כיכב בטורניר עם עשרה שערים בשישה משחקים, שסייעו לנבחרתו לסיים במקום הראשון. מאמנו של סנפיליפו באותו הטורניר, גיז'רמו סטאבילה, היה הראשון להעניק לו מקום בנבחרת ארגנטינה הבוגרת, וזימן אותו לטורניר קופה אמריקה 1957. סנפיליפו היה שותף לארבעה מתוך ששת משחקיה של ארגנטינה בטורניר. הוא פתח בהרכב בניצחון 2–8 על קולומביה במשחק הראשון של ארגנטינה בטורניר. בהמשך שימש בעיקר מחליף להומברטו מאסקיו ואומר סיבורי, וגם כבש שער אחד בטורניר, כשעלה בדקה השמונים כמחליף מול אורוגוואי, וכבש לרשתה שלוש דקות אחר כך את השער שקבע את תוצאת המשחק, 4-0 לארגנטינה. בסיום הטורניר זכה סנפיליפו עם נבחרתו בתואר אלופת דרום אמריקה. סטאבילה זימן את סנפיליפו גם לטורניר מונדיאל 1958 בשוודיה, אך הוא לא שותף כלל במהלך הטורניר, בו הודחה ארגנטינה כבר בסיום שלב הבתים.
בשנת 1959 נערכו שני טורנירי קופה אמריקה. בטורניר הראשון, בו הובילה את ארגנטינה שלישיית מאמנים (חוסה בריירו, ויקטוריו ספינטו וחוסה דלה טורה), סנפיליפו לא נכלל בסגל וראה את ארגנטינה קוטפת את התואר בפעם השנייה ברציפות. מספר חודשים אחר כך, בטורניר השני, תחת המאמן חוסה מנואל מורנו שהגיע לקדנציה קצרה כמאמן הנבחרת, סנפיליפו זומן לסגל ופתח בכל ארבעת משחקיה של ארגנטינה בטורניר. הוא כבש שלושער בניצחון 2–4 על פרגוואי במשחק הראשון ושלושער נוסף בניצחון 1–4 על ברזיל במשחק האחרון, וסיים את הטורניר עם שישה שערים ועם תואר מלך שערי הטורניר. ארגנטינה סיימה את הטורניר במקום השני, אחרי אורוגוואי.
המאמן חואן קרלוס לורנסו זימן את סנפיליפו לסגל ארגנטינה לקראת מונדיאל 1962 בצ'ילה, בו הודחה ארגנטינה פעם נוספת בסיום שלב הבתים. בניגוד לטורניר הקודם בו לא צבר כלל דקות, פתח סנפיליפו בהרכב ארגנטינה למשחק הראשון מול בולגריה, בו ניצחה ארגנטינה 0–1. הוא פתח בהרכב פעם נוספת במשחק השני מול אנגליה, ואף כבש בדקה ה-81 את השער המצמק של ארגנטינה בהפסד 1–3. הוא לא שותף במשחק השלישי בו נפרדה ארגנטינה בשוויון 0-0 עם הונגריה והודחה מהטורניר.
על אף שרשם רק 29 הופעות בקריירה הבינלאומית הקצרה שלו, הוא עדיין אחד מבכירי הכובשים בנבחרת בכל הזמנים, עם 21 כיבושים.
תארים

אליפות ארגנטינה (3): 1959, 1972 (מטרופוליטנו), 1972 (נסיונל)
אליפות באהיה (2): 1970/1971
קופה אמריקה: 1957
המשחקים הפאן-אמריקאיים: 1955 (מדליית זהב)
מלך השערים של ליגת העל הארגנטינאית (4): 1958, 1959, 1960, 1961
מלך השערים של גביע ליברטדורס: 1963
מלך השערים של קופה אמריקה 1959 (אקוודור)
סנפיליפו במדי בוקה ג'וניורס, 1963
זכריאס פאפאנדוניו

זכריאס פאפאנדוניו
זכריאס פאפאנדוניו (ביוונית: Ζαχαριάς Παπαντωνίου, ‏ פברואר 1877 קרפניסי באבריטניה - 1 בפברואר 1940 אתונה) היה סופר, משורר, עיתונאי ומבקר אמנות יווני.
במחלוקת השפה ביוון צידד בשפת העם - דימוטיקי.
הוא ידוע ביוון במיוחד בגלל סיפורו לתלמידים "ההרים הגבוהים" (1917) ושירו הכתוב "בפרוזה" "מקצבי פרוזה" 
(1923) שזיכה אותו בכינוי "נסיך הסגנון".
ביוגרפיה > ילדות וצעירות

פאפאנדוניו נולד בשנת 1877 בקרפניסה ביחידה האזורית אבריטניה של ימינו, כאחד מארבעת הילדים של למברוס פאפאנדוניו, מורה במקצועו, ושל אלאני לבית איליוקפטו. 
את שנות ילדותו בילה בגרניצה, בה עבד אביו כמורה. 
בהתחלה נכנע ללחצי הוריו ללמוד רפואה ונרשם לפקולטה לרפואה באתונה. בסופו של דבר עזב לטובת לימודי ציור, כתיבה עיתונאית פורייה וספרות. הוא כתב מאמרים בעיתונים "אקרופוליס", "אפימריס טון סיזיטיסאון" ("עיתון הדיונים"), "או כרונוס" (הזמן) ו"סקריפ" (באחרון כעורך ראשי). 
ב-1898 פרסם את קובץ השירים הראשון שלו - "שירי מלחמה".
בימי לימודיו כסטודנט פרסם פאפאנדוניו שירים סאטיריים בכתב העת הסאטירי "א מיכאנוראפיה" ("תחבולות") לצידם של ניקולאוס קונדוריוטיס ויואניס דליקטריניס.
ביוגרפיה > המשך פעילותו

בשנים 1908–1910 התגורר בפריז ככתב של העיתון "אמברוס" ("קדימה") של אריסטידיס קיריאקוס. "מכתביו מפריז" עשו במולדת רושם רב.
בשובו ליוון המשיך לעבוד בעיתון "אמברוס" כעורך ואחר כך עורך ראשי למשך שלוש שנים, ופרסם מאמרים, ספורים קצרים, שירים, רשמי מסע, לא רק בעיתונים אלא גם במגזינים כמו "פאנאתיניאה", או "נומאס", "קאליטכניס" ("האמן"), "נאה אסטיה" (הבית החדש). 
ב-1911 הציג רישומים בתערוכת זאפיון לאמנות. בשנים 1916-1912 כיהן כפרפקט של האי זקינתוס, של האיים הקיקלאדיים, של מסניה (בקלמטה) ובלקוניה.
בשנת 1918, אחרי שובו של וניזלוס לאתונה וכששפת העם "דמוטיקי" הוכרזה כשפה רשמית על ידי הממשלה המהפכנית בסלוניקי, הטיל משרד החינוך של יוון על פאפאנדוניו לכתוב את המקראה הראשונה בשפת הדמוטיקי לבית הספר היסודי. אז נוצר סיפורו הידוע "פסילה וונה" - "ההרים הגבוהים".
בשנת 1918 התמנה למנהל הפינאקוטק הלאומי (הגלריה הלאומית) של אתונה ובהמשך כיהן עדיום מותו כיושב ראש המועצה האמנותית הקבועה של מוזיאון זה. בתוקף תפקיד זה תרם להעשרת האוסף שלה ביצירות של ציירים וחרטים יוונים כמו ניקולאוס גיסיס, קונסטנדינוס מאליאס, פרתניס, ליטראס ואל גרקו.
פאפאנדוניו כיהן למשך שנים רבות כמורה לאמנות קישוטית במכון "אמליה" ליתומים וכפרופסור לאסתטיקה בבית הספר הגבוה לאמנות באתונה ועד יום מותו כתב מדור קבוע כמבקר האמנות של העיתון "אלפתרו וימה".
בשנת 1938 נבחר פאפאנדוניו לחבר באקדמיה של אתונה, במחלקה לאמנויות וספרות.
בנוסף למאבקו למען בחירת ספרת הדימוטיקי כשפה ספרותית (""Προς το ελληνικό Έθνος" "אל הלאום היווני"), עשה פאפאנדוניו מאמצים למען שמירת הנוף העתיק של יוון.
פאפאנדוניו הלך לעולמו באופן פתאומי בחורף השנה 1940 עקב התקף לב בעת שנסע בחשמלית לישיבה של האקדמיה של אתונה.
פרסים ואותות הוקרה

1923 - הפרס הלאומי לספרות ולאמנות של יוון
1938 - חבר באקדמיה הלאומית של אתונה
ספרים > שירים

1898 - Πολεμικά τραγούδια פולמיקה טרגודיה (שירי מלחמה) - בהשראת המלחמה היוונית-עות'מאנית (1897)
1920 - Χελιδόνια - חלידוניה (סנוניות) - שירים לילדים
1923 - Πεζοί ρυθμοί פזי ריתמי (מקצבי פרוזה) - שירים בפרוזה
1933 - Θεία Δώρα תיה דורה (מתנות אלוהיות)
ספרים > פרוזה

1910-1908 - Παρισινά Γράμματα" פריסינה גראמטה (מכתבים מפריז) עבור העיתון "אמברוס"
1918 - Τα ψηλά βουνά טא פסילא וונא (ההרים הגבוהים) - סיפור שנועד לבית הספר יסודי
1927 - Διηγήματα דיאיגימטה (סיפורים קצרים)
1931 - Νεοελληνικά Αναγνώσματα - נאו-אלניקא אנאגנוזמטה - מקראה יוונית חדשה -בשבית כיתה א של הגימנסיה
1936 - Βυζαντινός όρθρος (ויזנטינוס אורתרוס) שחרית ביזנטית
1937 - Η Θυσία אי תיסיה (הקורבן)
1947 - Σχεδιάσματα סכדיאזמטה (רישומים) - עיונים אסתטיים, מאמרי בוקרת קצרים, וינייטות (פורסם אחרי מות המחבר)
1946 - Ταξίδια - ταξιδιωτικές εντυπώσεις από την Ισπανία - טקסידיה - טקסיודיקס אנדיפוסיס אפו טין איספניה (מסעות - רשמי מסע מספרד) (פורסם אחרי מות המחבר)
1966 - Κριτικά מבחר בקורת אמנות וספרות
1933 - Όθων και η ρωμαντική δυναστεία אותון קה אי רומנטיקי דינסטיה (אותון והשושלת הרומנטית)
1934 - Άγιον Όρος אגיון אורוס (ההר הקדוש)
1945 - Παρισινά διηγήματα סיפורים קצרים מפריז - מהדורה אחרי המוות
ספרים > מחזות

1929 Ο Όρκος του πεθαμένου או אורקוס טו פתאמנו (שבועת המת) - בחרוזים
פאפאנדוניו במדיה אומנותית אחרת

שיריו "הסנונית" הולחנו על ידי המלחין ממוצא שווייצרי גאורגיוס לאבלט (1945-1875)
הערות שוליים

1 2 3 4  Bruce Merry
| --- | --- |
בקרת זהויות :  NLI: 987007315343305171  BIBSYS: 90988224  BnF: cb10606815w (data)  GND: 128837276  ISNI: 0000 0000 7246 9220  LCCN: n93067370  NLA: 35687283  NLG: 27041  NTA: 070671435  RERO: 02-A013520398  SELIBR: 347101  SNAC: w6nd9hh6  SUDOC: 150852800  Trove: 1042856  VIAF: 52751731   WorldCat (עם VIAF): 52751731
זיכרון לטווח ארוך

הזיכרון לטווח ארוך הוא זיכרון במוחו של החולייתן (למשל, האדם) שבו מאוחסן מידע למשך יותר משניות אחדות; לעיתים מרגע היקלטות המידע ועד לסוף חיי החולייתן. המידע שבזיכרון זה הוא על פי רוב מידע מעובד המכיל את משמעותו של המידע הראשוני הנקלט בחושים. בדרך אל זיכרון זה, פריטי המידע מועברים תחילה באופן אוטומטי לזיכרון התחושתי וממנו לזיכרון לטווח קצר שקיבולתו מצומצמת, ואז מועברים לזיכרון לטווח ארוך ומוחזקים בו באופן פסיבי ולא מודע.
פעולתו של הזיכרון לטווח ארוך מקבילה לזו של הדיסק הקשיח במחשב, אשר מאפשר שמירה של נתונים רבים לאורך זמן.
מאפיינים

הזיכרון לטווח הארוך הוא מאגר יציב יותר, בעל קיבולת כמעט בלתי מוגבלת, אשר יכול לשמר פרטי מידע במשך שעות, ימים ושנים.
להבדיל מהקידוד הצלילי - פונולוגי שלרוב מאפיין את הזיכרון לטווח קצר, על פי רוב, המידע מקודד בזיכרון לטווח ארוך בייצוג סמנטי המייצג משמעות מופשטת והוא מאוחסן כחלק ממערך של זיכרונות ומידע שכבר היה קיים באותה מערכת זיכרון.
כתוצאה מכך, רוב הזיכרונות של עצמים ואירועים אמיתיים קשורים לזיכרונות אחרים. לדוגמה, תמונה של ידיד ותיק יכולה להזכיר את הצליל של השם שלו, את התנועות שיש לבצע כדי להגות את שמו של הידיד ולעורר זיכרונות מחוויות משותפות מהעבר.
ארגון מערך הזיכרונות לטווח ארוך על בסיס משמעות וקישוריות לידע קודם תואם את פעולתן של הסכמות, אשר נוצרות מתוך התנסויות העבר ומספקת מסגרת להבנה של התנסויות עתידיות.
הקיבוץ והארגון של המידע אומנם נעשה באופן טבעי ללא מודעות וללא שליטה, אך ניתן גם לכוון את התהליך באופן רצוני כדי לשפר את יכולת הלמידה.
אותה קישוריות בין פרטי המידע מאפשרת היזכרות על בסיס של אסוציאציה ביניהם, כך שהיזכרות בדבר אחד יכולה לעורר את הזיכרון של משהו אחר שמקושר אליו. לדוגמה: מציאת צעצוע ישן יכולה לעורר זיכרונות ילדות רבים.
השינוי במבנה המוחי שמרבים לקשר אותו לזיכרון לטווח ארוך מתבטא בשינויים ביו כימיים המתרחשים בסינפסות שבין הנוירונים במוח. שינויים מבניים אלו מגבשים את השינוי החשמלי הזמני המקושר עם הזיכרון לטווח קצר ויוצרים "זיכרון ביולוגי". באופן זה, מספרם הרב של הנוירונים במוח יכול להסביר את כמות המידע האדירה שהזיכרון לטווח ארוך יכול להכיל.
בפרק הזמן של התגבשות הזכרונות ישנה רגישות לשכחה הנובעת מפגיעה כלשהי בתהליכים הביו כימיים (כמו בפגיעה מוחית שיכולה לפגוע בזכירה של אירועים שקדמו לה).
מרכיבים

נהוג לחלק את הזיכרון לטווח ארוך באופן הבא:
זיכרון מפורש - נקרא גם זיכרון מוצהר או דקלרטיבי, משום שהוא מכיל מידע שניתן להצהיר עליו. הוא מתאפיין בכך שאת הידע המאוחסן בו ניתן לתאר בקלות במילים והוא נשלף באופן מודע וגמיש, כך שיכול להיות מובע באופן השונה מזה שבו הוא נרכש. לידע דקלרטיבי יש נטייה גבוהה יחסית לשכחה. הזיכרון המפורש כולל:
זיכרון סמנטי - מתייחס לידע כללי.
זיכרון אירועי - הנקרא גם אפיזודי ומתייחס לידע מסוג אישי. הידע האפיזודי ניתן לרכישה באופן חד פעמי, אך הוא רגיש במיוחד לשכחה. קידוד מידע חדש בזיכרון האפיזודי מסתייע בידע קודם הקיים בזיכרון הסמנטי. ניתן לשנות את המידע החדש המקודד באופן זה כדי שיתאים לידע הקודם.
זיכרון מרומז - נקרא גם זיכרון לא מוצהר או לא דקלרטיבי. את הזיכרון המאוחסן בו ניתן להביע באמצעות הפגנת מיומנות. קשה להביע אותו באופן מילולי או במערכת השונה מזו ששימשה ללמידתו. הזיכרון המרומז כולל:
זיכרון התהליכי - שנקרא גם זיכרון פרוצדורלי. זהו מנגנון הזיכרון המרכזי של הזיכרון המרומז המתייחס לידע הקשור לאופן הביצוע של פעולות שונות. הוא שומר את הידע הקשור בביצוע מיומנויות והוא נרכש מתוך תרגול והתנסות. הידע שמאוחסן בו לא נשלף באמצעות חשיבה המתורגמת לדיבור (בדומה לזיכרון המפורש), אלא באמצעות התנהגות גלויה והוא יכול לבוא לידי ביטוי באופן אוטומטי בהיעדר קשב מכוון. הוא כולל סכמות ביצוע של מיומנויות מוטוריות תפיסתיות, קוגניטיביות או סנסו-מוטוריות. ידע פרוצדורלי משתמר לאורך זמן וקשה לשכוח אותו.
התניות
הביטואציה
תופעת ההטרמה על ידי חזרה.
מרכיבים > למידה מפורשת ומרומזת

על פי רוב תהליך הלמידה מערב את שתי המערכות בו זמנית. בעוד שחלק מהמידע יכול להיות מיוצג על ידי שתי המערכות, חלק אחר עשוי להיות מיוצג רק על ידי אחת מהן ולא על ידי השנייה.
ניתן להמחיש את ההבדל בין הזיכרון המפורש למרומז באמצעות לימוד שפה. שפת אם נלמדת ומיוצגת על ידי המערכת המרומזת. עם זאת, על ידי לימוד מתמשך המערכת המפורשת יכולה ייצוגים משלה עבור הפונולוגיה, הסמנטיקה והתחביר של אותה השפה. להבדיל, למידה של שפה שנייה בגיל הבגרות מתרחשת באופן מדוקדק דרך המערכת המפורשת ללא הבנה אינטואיטיבית. עם זאת, תרגול אינטנסיבי המלווה בחשיפה מרובה לסביבה הלשונית יכולה להוביל לייצוג של הידע גם במערכת המרומזת.
היזכרות ושליפת מידע

הזיכרון לטווח ארוך מאפשר לנו לאגור מידע ואירועים לצורך היזכרות בהם במועד מאוחר יותר. באופן זה ניתן לשלוף מידע מהזיכרון לטווח הארוך ולהעביר אותו לשימוש בזיכרון לטווח הקצר.
בהתאם לשני הרכיבים של הזיכרון לטווח ארוך, ניתן להביע זיכרונות אודות אירועים קודמים באופן מפורש על ידי היזכרות מודעת, או באופן מרומז ובלתי מודע המשפיע על הביצוע של מטלות שונות.
לזיכרון לטווח ארוך ישנו גם תפקיד חשוב בהבנת המידע הנקלט בחושים, לדוגמה: בעת שאדם קורא טקסט, הזיכרון החושי קולט קווים וצורות בלבד, והזיכרון לטווח ארוך הוא זה שמבהיר כי המדובר בתבניות מוכרות בעלות משמעות צלילית ואף משמעות שפתית ממש. כלומר, הזיכרון לטווח ארוך עוזר לנו להבין את הנעשה סביבנו בכך שהוא אוגר בתוכו תבניות שונות המתארות את הקשר בין מידע גולמי מסוגים שונים לבין משמעויות, קשר הנלמד מינקות ונמשך כל אורך חיו של האדם.
משום שהזיכרון לטווח ארוך נחשב למערכת יציבה יחסית, נוטים לסווג את הבעיות המתעוררות לגבי שליפת פרטי מידע שנכנסו לזיכרון זה כבעיות של נגישות ולא כבעיות של דעיכה או הימחקות.
הקשר ללמידה והוראה

יכולת הלמידה מתבססת על הזיכרון, משום שהוא מאפשר צבירה ושימור של ידע, מיומנויות וחוויות.
צבירה זו מתרחשת במאגר הזיכרון לטווח הארוך, אשר יכול להכיל כמויות עצומות של מידע במשך תקופות ממושכות ואף לזמן בלתי מוגבל. באופן זה הוא משמש גם כבסיס ליכולת ההסתגלות ופתרון בעיות.
כאמור, אופן הקידוד של הזיכרון לטווח הארוך מבוסס על משמעות וקישוריות. הדבר נעשה על ידי עיבוד והטמעה של הגירויים החדשים במבנה הקוגניטיבי ובמערכת המושגים הקיימים.
מסיבה זו תאוריות למידה כמו הקונסטרוקטיביזם מניחות שלמידה מתרחשת באמצעות תהליך של הבניית משמעות.
מכאן הן גורסות שלהבדיל ממידע, ידע אינו ניתן להעברה באמצעות מסירתו מגורם אחד לשני, אלא חייב להיבנות על ידי הלומדים עצמם, תוך הפעלת תהליכי חשיבה פעילה.
ראו גם

היפוקמפוס
הערות שוליים

1 2 3 4 5 6 7 8 9  יונתן גושן־גוטשטיין ודן זכאי (2006). פסיכולוגיה קוגניטיבית - כרך ב – זיכרון. רעננה: האוניברסיטה הפתוחה.
1 2 3 4  שרה דרויאן (1999). עקרונות אבולוציוניים בהתפתחות החשיבה. רעננה: רמות.
↑  Eriksson, J., Vogel, E. K., Lansner, A., Bergström, F., & Nyberg, L. (2015). Neurocognitive architecture of working memory. Neuron, 88(1), 33-46.
↑  Neil R. Carlson, (2013). Physiology of Behavior. Boston: Pearson.
↑  שלמה קניאל, (2006). חינוך לחשיבה: חינוך קוגניטיבי לשליטה על התודעה. רעננה: רמות.
1 2  יואב בן-דב, אילנה שמיר וזהבה כנען (2004). אביב חדש: האנציקלופדיה הישראלית לנוער. הוצאת אנציקלופדיה אביב בע"מ.
1 2  Dietrich, A. (2004). Neurocognitive mechanisms underlying the experience of flow. Consciousness and Cognition, 13(4), 746-761.
↑  Schacter, D. L. (1987). Implicit memory: History and current status. Journal of experimental psychology: learning, memory, and cognition, 13(3), 501.
1 2 3  ד"ר עדי בן דוד (2012). תהליך החקר המדעי בכיתה — מהתאוריה למעשה, אאוריקה, גיליון 33.
ז'ורז'יניו

ערך זה עוסק בכדורגלן ומאמן, יליד 1964. אם התכוונתם לכדורגלן יליד 1991, ראו .
ז'ורז'ה דה אמורים קמפוש (בפורטוגזית: Jorge de Amorim Campos, נולד ב-17 באוגוסט 1964 בריו דה ז'ניירו שבברזיל), המכונה ז'ורז'יניו (בפורטוגזית: Jorginho), הוא כדורגלן עבר ברזילאי ששיחק בעמדת המגן הימני, ומאמן כדורגל בהווה.
ז'ורז'יניו נחשב לאחד מטובי המגנים הימניים בתקופתו, וזכה עם נבחרת ברזיל בכדורגל במונדיאל 1994, ואף נבחר לנבחרת מצטייני המונדיאל.
קריירת מועדונים

קריירת הבוגרים של ז'ורז'יניו החלה בשנת 1984, בקבוצת אמריקה מעירו ריו דה ז'ניירו, כאשר היה בן 18. כעבור שנה עבר לפלמנגו, שם שיחק חמש עונות, צבר 188 הופעות, הבקיע שבעה שערים, וזכה באליפות בשנת 1987. בשנת 1989 עזב את ברזיל וחתם בבאייר לברקוזן מליגת הבונדסליגה. בלברקוזן שיחק שלוש עונות, צבר 87 הופעות והבקיע תשעה שערים.
בקיץ 1992 חתם ז'ורז'יניו בבאיירן מינכן, בה שיחק שלוש שנים, והיה חלק מחוליית הגנה קשוחה שכללה את לותר מתאוס, תומאס הלמר ואולף תון. חזרתו של המגן הימני מרקוס באבל לבאיירן מינכן מהשאלה בהמבורג, הביאה לפיחות במעמדו של ז'ורז'יניו בעונתו האחרונה בקבוצה, והוא עזב בקיץ 1995 לאחר שלוש שנים, בהן צבר 67 הופעות, הבקיע שישה שערים, וזכה באליפות בשנת 1994.
בקיץ 1995 חתם ז'ורז'יניו בקאשימה אנטלרס מליגת העל היפנית, ובעונתו הראשונה נבחר לשחקן העונה וזכה באליפות. לאחר שלוש שנים בקבוצה היפנית, בהן צבר 103 הופעות וכבש 17 שערים, בחר לחזור לברזיל, שם שיחק בסאו פאולו, ואסקו דה גאמה, עמה זכה בגביע מרקוסור בשנת 2000, ופלומיננזה, עד לפרישתו ממשחק פעיל בשנת 2002.
קריירה בינלאומית

ז'ורז'יניו צבר 64 הופעות בנבחרת ברזיל בכדורגל, בהן כבש שלושה שערים. ז'ורז'יניו ייצג את ברזיל בקופה אמריקה 1987, אולימפיאדת סיאול בשנת 1988, בה זכה עם הנבחרת במדליית כסף, מונדיאל 1990 וקופה אמריקה 1995, אך הצלחתו הגדולה ביותר הייתה במונדיאל 1994, בו היה חלק מחוליית הגנה ברזילאית חזקה במיוחד, שהייתה בורג משמעותי מהזכייה של ברזיל באותו מונדיאל. ז'ורז'יניו היה ממצטייני הטורניר ובסיומו נבחר לנבחרת מצטייני הטורניר.
קריירת אימון

ז'ורז'יניו אימן החל משנת 2006 בעיקר קבוצות ברזילאיות כאמריקה בה החל את הקריירה, גויאס, פיגיירנסה, פלמנגו, פונטה פרטה, באהיה וסיארה. כמו כן היה עוזרו של דונגה באימון נבחרת ברזיל בכדורגל, ואימן בקבוצה היפנית קאשימה אנטלרס ובקבוצת אל-וואסל מליגת העל של איחוד האמירויות הערביות. נכון לשנת 2018, מאמן ז'ורז'יניו בואסקו דה גאמה.
זכויות להט"ב במאוריטניה

| --- | --- |

מאוריטניה
 מעמד בחוק:  פלילי, עונש: עונש מוות בסקילה פומבית באבנים עבור גברים דה יורה (דווח כלא נאכף דה פקטו), מאסר של 3 חודשים עד שנתיים וקנס של 5,000 עד 60,000 אואוגויה מאוריטנית עבור נשים
 טרנסג'נדריות:  אין הכרה בשינוי מגדר
 שירות צבאי:  לסביות, הומוסקסואלים, טרנסג'נדרים וביסקסואלים מוצהרים לא רשאים לשרת
 הגנה מפני אפליה:  אין הגנה מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  נגד (תמכה בהצעה הנגדית מטעם סוריה)
זכויותיהם של לסביות, הומוסקסואלים, טרנסג'נדרים וביסקסואלים (להט"ב) במאוריטניה כפופות לרדיפה ואפליה רשמית, בעודם מתמודדים עם אתגרים משפטיים וחברתיים שתושבים הטרוסקסואלים בעלי תחושת התאמה לזהותם המגדרית אינם חווים. פעילות הומוסקסואלית מוגדרת כעבירה פלילית ברחבי המדינה ונושאת עונש מוות בסקילה פומבית באבנים עבור גברים דה יורה על פי דין השריעה האסלאמי (בערבית: رجم, ראג'ם (אנ')) אם כי לא היו מקרים ידועים לאורך השנים של הוצאות להורג על רקע הומוסקסואליות דה פקטו במדינה, ועונש מאסר של 3 חודשים עד שנתיים וקנס של 5,000 עד 60,000 אואוגויה מאוריטנית (אנ') עבור נשים.
מעמד בחוק

החוק במאוריטניה מבוסס על פי דין השריעה של דת האסלאם שמוגדרת כדת של 100% מאוכלוסייה וכדת הרשמית של המדינה. במאוריטניה ישנן הגבלות קיצוניות על חופש הדת וחופש מדת בעוד שהמדינה מוגדרת כאחת מ-13 מדינות העולם שמענישות אתאיזם בעונש מוות, וב-27 באפריל 2018 האספה הלאומית של המדינה (אנ') העבירה חוק שמחייב הטלת עונש המוות לכל מי שהורשע בקיום מעשים שנחשבים כ-"חילול הקודש" של האסלאם. החוק החדש מבטל את האפשרות לפי סעיף 306 לקוד הפלילי להחליף את עונש המוות בעונשי מאסר למורשעים בפשעים מסוימים שקשורים לכפירה דתית אם העבריין "יחזור בתשובה מיידית". החוק קובע בנוסף עונש של עד שנתיים מאסר וקנס של עד 600,000 אוגויה מאוריטנית (כ-14,630 אירו) בגין "פגיעה בהגינות ציבורית וערכים אסלאמיים" ו-"הפרת איסורי אללה" או "סיוע בהפרתם".
על פי סעיף 308 לקוד הפלילי משנת 1983 שמתייחס לקיום פעילות הומוסקסואלית, "כל גבר מוסלמי מבוגר שיבצע מעשה חצוף או לא טבעי עם אדם מהמין שלו יעמוד בפני עונש מוות בסקילה פומבית" (בערבית: رجم, ראג'ם (אנ')). עם זאת, הסעיף דווח לאורך השנים כלא נאכף דה פקטו. לדברי עמותת "Human Dignity Trust" (אנ') שבוחנת את המעמד החוקי של הומוסקסואליות ברחבי מדינות העולם והארגון אמנסטי אינטרנשיונל, עונש מוות לא הוחל בפועל במדינה מאז 1968. אישה שתימצא כמי שקיימה פעילות הומוסקסואלית נשית במאוריטניה עלולה לשאת בעונש מאסר בין 3 חודשים עד שנתיים, וקנס של 5,000 עד 60,000 אוגויה מאוריטנית.
תנאי מחיה

דו"ח זכויות האדם מאת מחלקת המדינה של ארצות הברית במאוריטניה לשנת 2011 מצא כי,
"לא היו תביעות פליליות במהלך השנה על רקע הומוסקסואליות. לא היו עדויות לאלימות חברתית, אפליה חברתית או אפליה ממשלתית שיטתית על בסיס נטייה מינית. לא היו ארגונים קיימים עבור זכויות להט"ב".
במשך השנים לאחר מכן דו"חות שסקרו את מעמד זכויות האדם במאוריטניה על ידי מחלקת המדינה של ארצות הברית דיווחו על הצהרות דומות ללא שינוי בנוגע למעמד זכויות אזרחי להט"ב מאוריטנים בפועל.
טבלת סיכום

| --- | --- |
פעילות הומוסקסואלית חוקית: /  (פלילי, עונש: מוות בסקילה פומבית באבנים עבור גברים דה יורה (דווח כלא נאכף דה פקטו), עונש מאסר בין 3 חודשים עד שנתיים וקנס 5,000 עד 60,000 אואוגויה מאוריטנית עבור נשים)
גיל הסכמה שווה לזוגות הטרוסקסואלים: 
חוקים נגד אפליה בתעסוקה: 
חוקים נגד אפליה במתן סחורות ושירותים: 
חוקים נגד אפליה בכל התחומים האחרים (כולל אפליה עקיפה, דברי שטנה): 
נישואים חד-מיניים: 
הכרה בזוגיות חד-מינית (איחוד אזרחי, נישואי חוזה, ידועים בציבור): 
אימוץ משותף על ידי זוגות חד-מיניים: 
אימוץ ילד חורג בקרב זוגות חד-מיניים: 
גישה להפריה חוץ-גופית בקרב זוגות לסביות: 
הכרה משפטית בשינוי מגדר: 
לסביות, הומוסקסואלים, טרנסג'נדרים וביסקסואלים מוצהרים רשאים לשרת בצבא: 
איסור על ביצוע טיפול המרה בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ראו גם

זכויות להט"ב
זכויות להט"ב באפריקה
הערות שוליים

↑  "Analysis | Here are the 10 countries where homosexuality may be punished by death". Washington Post (באנגלית אמריקאית). ISSN 0190-8286. נבדק ב-2021-12-06.
↑  "Atheists around world suffer persecution, discrimination: report". Reuters (באנגלית). 2012-12-10. נבדק ב-2023-07-26.
↑  DECIPHERING MOTIVE: ESTABLISHING SEXUAL ORIENTATION AS THE “ONE CENTRAL REASON” FOR PERSECUTION IN ASYLUM CLAIMS, web.archive.org
↑  Ordonnance n° 83-162 du 09 juillet 1983 portant institution d’un Code pénal, www.wipo.int
↑  WIPO Lex, wipolex.wipo.int
↑  United Nations High Commissioner for Refugees, Refworld | Mauritania: The treatment of sexual minorities by society and the authorities, including laws, state protection and support services (2015-July 2017), Refworld (באנגלית)
↑  Country Reports on Human Rights Practices: Mauritania, 2009-2017.state.gov
↑  2021 Country Reports on Human Rights Practices: Mauritania, United States Department of State (באנגלית אמריקאית)
↑  2020 Country Reports on Human Rights Practices: Mauritania, United States Department of State (באנגלית אמריקאית)
↑  2019 Country Reports on Human Rights Practices: Mauritania, United States Department of State (באנגלית אמריקאית)
חטיבת הצנחנים ה-173

| --- | --- |

סמל הדיוויזיה המוטסת ה-82
 פרטים
 כינוי:  Sky Soldiers  ('חיילי שמיים')
 מדינה:  ארצות הברית ארצות הברית
 שיוך:   צבא ארצות הברית
 סוג:  חטיבה
 בסיס האם:  ויצ'נזה, איטליה
 אירועים ותאריכים
 תקופת הפעילות:  אוגוסט 1917 (חי"ר) 1963 (מוטסת) – הווה
 מלחמות:  מלחמת העולם הראשונה מלחמת העולם השנייה מלחמת וייטנאם הפלישה האמריקאית לאפגניסטן מלחמת עיראק
 פיקוד
 יחידת אם:  פיקוד אירופה של ארצות הברית
 מפקדים:  קולונל מייקל פוסטר (נוכחי)
חטיבת הצנחנים ה-173 היא חטיבת צנחנים בצבא ארצות הברית הכפופה לפיקוד אירופה של ארצות הברית. החטיבה הוקמה לראשונה באוגוסט 1917 בתור חטיבת חיל רגלים, ולאחריה פורקה והוקמה מחדש במספר וריאציות. לבסוף הוסבה החטיבה בשנת 1963 לחטיבת צנחנים עצמאית שאינה כפופה לדיוויזיה. החטיבה ראתה את שורשיה בגדוד הצנחנים ה-503 אשר צנח במלחמת העולם השנייה בפיליפינים.
החטיבה הייתה היחידה הראשונה של צבא ארצות הברית שנשלחה למלחמת וייטנאם, במהלכה זכתה לפרסום בשל מבצע עיר צומת ב-1967, הצניחה המבצעית החטיבתית היחידה שביצע צבא ארצות הברית במלחמה, ובשל צניחה חטיבת שביצעו אנשיה במלחמת עיראק בשנת 2003. החטיבה מונה 6 גדודים ומפקדת החטיבה ממוקמת בויצ'נזה, איטליה.
ראו גם

הדיוויזיה המוטסת ה-101
הדיוויזיה המוטסת ה-82
הערות שוליים

↑  טל טובי, להילחם מאחורי קווי האויב, מערכות, 460 (אפריל 2015), עמוד 60.
↑  שי לוי, ‏צונחים אל עורף האויב: יחידות הצנחנים הטובות בעולם, באתר ‏מאקו‏, 1 בספטמבר 2011.
↑  אביתר בן-צדף, מח"ט הצנחנים 173 הושעה מפיקוד, באתר News1 מחלקה ראשונה, 27 בפברואר 2011.
ערך זה הוא קצרמרבנושא צבא. אתם מוזמנים לתרום לוויקיפדיה ו.
חברת האשלג הערבית

| --- | --- |

 נתונים כלליים
 תקופת הפעילות:  1956–הווה (כ־68 שנים) 
 מיקום המטה:  עמאן 
 ענפי תעשייה:  כרייה 
 מוצרים עיקריים:  אשלג 
  
 www.arabpotash.com
 
חברת האשלג הערבית (בערבית: البوتاس العربية) היא חברה ציבורית ירדנית העוסקת בהפקת מחצבים באזור ים המלח. החברה נוסדה בשנת 1956 והיא מפיקה בעיקר אשלג, ברום ותרכובות ברום. בשנת 1958 היא קיבלה זיכיון ל-100 שנה לנצל את מחצבי ים המלח שבשטח ירדן.
החברה ייצרה בשנת 2012 כשני מיליון טונות אשלג, והעסיקה כ-2,350 עובדים. מכירותיה בשנת 2012 הסתכמו בכ-500 מיליון דינרים ירדנים (כ-700 מיליון דולר). משרדה הראשי שוכן בעמאן ומניותיה רשומות למסחר בבורסת ניירות הערך של עמאן.
שווקי הייצוא העיקריים של החברה הם: הודו, סין ומלזיה.
ראו גם

כימיקלים לישראל
זכויות להט"ב בג'יבוטי

| --- | --- |

ג'יבוטי
 מעמד בחוק:  חוקי מאז ומעולם
 טרנסג'נדריות:  אין נתונים
 שירות צבאי:  אין נתונים
 הגנה מפני אפליה:  אין הגנה מפני אפליה על רקע נטייה מינית או זהות מגדרית
 זכויות משפחה
 הכרה בזוגיות חד־מינית:  אין הכרה בזוגיות חד-מינית
 אימוץ:  אין הכרה באימוץ על ידי זוגות חד-מיניים
 
 הצבעה על הצהרת האו"ם:  נגד (תמכה בהצעה הנגדית מטעם סוריה)
לסביות, הומוסקסואלים, טרנסג'נדרים וביסקסואלים (להט"ב) בג'יבוטי מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית בין מבוגרים בהסכמה מוגדרת כחוקית בשטחי המדינה מאז ומעולם. עם זאת, מערכות יחסים בין זוגות חד-מיניים אינן מחזיקות באותן הכרות משפטיות שזמינות לזוגות הטרוסקסואלים מהמין השני שכן נישואים חד-מיניים או כל הכרה מוגבלת יותר בזוגיות חד-מינית (איחוד אזרחי, נישואי חוזה, ידועים בציבור) אינם מוכרים בחוק. כמו כן, לא ידועים נתונים אם קיימת הכרה משפטית בשינוי מגדר לטרנסג'נדרים בעלי דיספוריה מגדרית.